CELEX: 62009TN0011
Language: sl
Date: 2009-01-14 00:00:00
Title: Zadeva T-11/09: Tožba, vložena 14. januarja 2009 – Özdemir proti UUNT – Aktieselskabet af 21. november 2001 (James Jones)

7.3.2009   
            
            
               SL
            
            
               Uradni list Evropske unije
            
            
               C 55/47
            
         Tožba, vložena 14. januarja 2009 – Özdemir proti UUNT – Aktieselskabet af 21. november 2001 (James Jones)
   (Zadeva T-11/09)
   (2009/C 55/85)
   Jezik, v katerem je bila tožba vložena: angleščina
   Stranki
   
      Tožeča stranka: Rahmi Özdemir (Dreieich, Nemčija) (zastopniki: M. Heinrich, I. Hoes, C. Schröder, K. von Werder in J. Wittenberg, odvetniki)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Aktieselskabet af 21. november 2001 (Brande, Danska)
   Predlogi tožeče stranke
   
               —
            
            
               odločba odbora za pritožbe Urada za usklajevanje na notranjem trgu (znamke in modeli) z dne 3. novembra 2008 v zadevi R 858/2007 2 naj se razveljavi;
            
         
               —
            
            
               ugovor druge stranke v postopku pred odborom za pritožbe, vložen 25. januarja 2005 zoper prijavo znamke Skupnosti – prijava št. 3 93 137 naj se zavrne;
            
         
               —
            
            
               drugi stranki v postopku pred odborom za pritožbe naj se naloži plačilo stroškov postopka, vključno s stroški, ki so nastali v postopku z ugovorom.
            
         Tožbeni razlogi in bistvene trditve
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „James Jones“ za proizvode iz razreda 25
   
      Imetnik znamke ali znaka, navajanega v postopku z ugovorom: druga stranka v postopku pred odborom za pritožbe
   
      Znamka ali znak, navajan v postopku z ugovorom: registracija znamke Skupnosti št. 1 107 747 besedne znamke „Jack & Jones“ za proizvode iz razredov 3, 18 in 25; registracija znamke Združenega kraljestva št. 2 063 437 besedne znamke „Jack Jones“ za proizvode iz razreda 25; registracija znamke držav Beneluxa št. 474 622 besedne znamke „Jack Jones“ za proizvode iz razreda 25; registracija znamke Danske št. VR 1990 06569 besedne znamke „Jack & Jones“ za proizvode iz razred 25
   
      Odločba oddelka za ugovore: ugovoru se ugodi za vse sporne proizvode
   
      Odločba odbora za pritožbe: pritožba se zavrne
   
      Navajani tožbeni razlogi: Kršitev člena 8(1)(b) Uredbe Sveta 40/94, ker je odbor za pritožbe napačno ocenil verjetnost zmede med zadevnimi znamkami; kršitev člena 43(2) Uredbe Sveta 40/94, ker odboru za pritožbe ni bil predložen noben dokaz o uporabi znamke Združenega kraljestva pod registracijo št. 2 063 437.